Pukkilan kuntaesite
subject: esitteet
subject: julkaisut
description: Pukkilan kunnan esite, joka on otsikoitu "Elämäsi suuret haaveet ovat lähempänä kuin luuletkaan". Esitteen ovat tehneet paikallisessa yrityksessä, Mainostoimisto Kanteleessa Lasse ja Eeva Sumiloff sekä Tiina Perttilä. Tämä kuntaesite on 1990-luvun taitteesta. Maan parhaat palvelut -otsikon alla oleva kuva on otettu vuonna 1988 valmistuneen Osuuspankin uuden liiketalon avajaisissa.
creator: Mainostoimisto Kantele
publisher: Pukkilan kunnankirjasto
format: Kuva/JPEG
language: fi

Pukkilan kuntaesite vuodelta 1989
subject: esitteet
subject: julkaisut
description: Pukkilan kuntaesite vuodelta 1989 (tämä versio päivitetty 1993). Esitteen otsikot ovat Elävää jokimaisemaa, Tutkijain lintuparatiisi, Perinteitä ja nykyaikaa, Tilaa idyllille sekä Tämä on Pukkila. Esitteen ovat tehneet paikallisessa mainostoimistossa, Kuvio Oy:ssä Lasse Sumiloff, Tiina Perttilä ja Eeva Sumiloff, joka on ottanut valokuvat rakennustyömaan kuvaa ja ilmakuvaa lukuunottamatta.
creator: Kuvio Oy
publisher: Pukkilan kunnankirjasto
format: Kuva/JPEG
language: fi

Onni Nurmi
subject: ihmiset
subject: kirjeet
subject: artikkelit
subject: Nurmi, Onni
description: Kuvia Onni Nurmesta sekä Nurmen saamia kirjeitä. Ensimmäinen paperi on vuodelta 1912, jolloin Nurmi palasi Helsingistä takaisin kotikyläänsä Pukkilan Savijoelle ja perusti sinne sekatavarakaupan. (Käsinkirjoitettu teksti on valokuvan käsittelyvaiheessa kirjoitettu koneella uudelleen paperin alaosaan lukemisen helpottamiseksi). Toinen arkistopaperi liittyy Nurmelle myönnettyyn luottoon. Lehtijuttu on julkaistu Orimattilan Sanomissa maaliskuussa 1996 ja sen on kirjoittanut Virpi Kallio. (klikkaa kuvaketta, jotta voit lukea jutun) Pukkilan kunnalle Nokian osakkeita testamentanneesta Onni Nurmesta löytyy tietoa kunnan nettisivuilta, testamenttivaroilla rakennetun Hyvinvointikeskus Onnin sivuilta osoitteesta: http://www.pukkila.fi/index.php/perhe-ja-hyvinvointi/hyvinvointikeskus-onni/163-onni-nurmen-elaemaestae
publisher: Pukkilan kunnankirjasto
format: Kuva/JPEG
format: Teksti/PDF
language: fi

Kanteleen Nuorisoseuran sekakuoro
subject: kuorot
subject: sekakuorot
subject: nuorisoseurat
description: Opettaja Tellervo Tenholan johtama Kanteleen Nuorisoseuran sekakuoro. Kuoro perustettiin vuonna 1925 ja se toimi vuoteen 1962. Ensimmäinen kuva on vuodelta 1935 ja siinä ovat vasemmalta lukien: ensimmäinen kuorolainen tunnistamatta, Elmeri Eskola, Aune Alestalo, Rauha Vikström, tunnistamatta, Aune Heittonen (Heittolainen), Meeri Alestalo (Sairola), tunnistamatta, tunnistamatta, Olavi Brusila, Astrid Tuomalainen, tunnistamatta, Liisa Heittola (Heikkilä), Kaarina Rusila (Kittelä), Vietti Heittola, Hilkka Roine, Tellervo Tenhola, Timo Tenhola. Jälkimmäinen kuva on vuodelta 1951 ja siinä ovat: Rauha Vikström (edessä vas.), Ritva Seppälä, Alma Heikkilä, Terttu Brusila, Liisi Heittola (Heikkilä), Aila Hakaste, Meeri Sairola (Alestalo), Katri Perttilä, Helvi Kivistö (Seino), Kerttu Paukkula (Ojala), Eeva Perttilä (Hyvönen), Tellervo Tenhola, Elmeri Eskola (takana vas.), Ilmari Siltala, Vietti Heittola, Mauno Heikkilä, Martti Mölsä, Olavi Brusila ja Lauri Tenhola.
publisher: Pukkilan kunnankirjasto
format: Kuva/JPEG
language: fi

Pukkilan Mieskuoro maakuntaradiossa
subject: kuorot
subject: mieskuorot
subject: kuorolaulu
subject: radio-ohjelmat
description: Mieskuoron ryhmäkuva vuodelta 1964, jolloin Yleisradio vieraili Pukkilassa. Kuoronjohtaja Väinö Hynninen kirjoittaa päiväkirjassaan 18. maaliskuuta 1964: "Päivästä muodostui kuoromme toiminnan ehkä tärkein kohokohta, sillä Oy Yleisradio kävi nauhoittamassa kuoromme ohjelmistoa maakuntaohjelmaa varten. - Asia lienee saanut alkunsa Pornaisten agr. Toivosen taholta. Hän kuulunee johonkin ohjelmatoimikuntaan maakunnallisella puolella ja oli tiedustellut ohjelmansaantimahdollisuuksia Pukkilasta. Kanteleen Rousi oli ehdottanut mieskuoromme ohjelman järjestäjäksi ja niinpä sitten päivänä muutamana Yleisradio tiedustelikin mahdollisuutta nauhoittaa noin 20 min - 1/2 t. kestävän ohjelmiston. Asiasta pakistiin ja otettiin kutsu vastaan. Alkoi kova harjoitus ja innostuksen tuloksena joukkommekin näytti melko yhtenäiseltä, kuten seuraavan sivun kuva ko.tilaisuudesta osoittaa. Itse nauhoitustilaisuus sujui suuremmitta kommelluksitta. Yksi laulu uusittiin ja niin olivat seuraavat kahdeksan laulua siirtyneet Yleisradion nauhoille. 1. Kotilaaksoni, saks. kansanlaulu 2. On muistoni hieno, ruotsalainen kansanlaulu 3. Kulkeissani vainiolla, P.J. Hannikainen 4. Pois meni merehen päivä, A. Järnefelt 5. Lehmus, Schubert 6. Missa aurorae, Aulis Sallinen 7. Kaunehin maa, Leevi Madetoja 8. Milloin Pohjolan nähdä saan, Heikki Klemetti Jäämme jännittyneinä odottamaan läpäiseekö ohjelmamme esitysvaatimukset ja koska se tulee ulos radiosta." Päiväkirjan seuraavalla sivulla oleva teksti paljastaa, että maakuntaradio lähetti nauhoituksen 5. huhtikuuta 1964. Ohjelma kuultiin vielä uusintana helmikuussa 1965. Hynnisen päiväkirja kertoo, että tuolloin "pari laulua alkuperäisestä oli jätetty pois". Ryhmäkuvassa ovat Väinö Hynninen (eturivi vas.), Seppo Perttilä. Erkki Rantalainen, Toivo Synkkänen, Jorma Seppälä, Ilmari Siltala, Eino Lempälä, Niilo Salin, Voitto Suomela, Tauno Viertola, Esko Ryynälä, Teuvo Johansson, Elmeri Eskola (keskimmäinen rivi vas.), Pekka Samola, Matti Karjalainen, tunnistamatt…
publisher: Pukkilan kunnankirjasto
format: Kuva/JPEG
language: fi

Mieskuoro Piimäjuhlilla
subject: kuorot
subject: mieskuorot
subject: kuorolaulu
subject: musiikki
description: Mieskuoro Savijoen seurantalolla. Eturivi: Elmeri Eskola (vas.), Erkki Rantalainen, tunnistamatta, Toivo Synkkänen, Ilmari Siltala, Eino Lempälä, Niilo Salin, Einar Simolinna. Keskirivi: Pekka Samola (vas.), Oiva Marttila, Urho Marttila, tunnistamatta, tunnistamatta, Jaakko Hyväkkä. Takarivi: Kauko Anttila (vas.), Olli Anttila, Viljamo Vuorio, Osmo Mikkola, Olavi Brusila, Pentti Lehtinen, Matti Karjalainen, Pentti Mela. Kuvassa näkyy myös Mieskuoron piano. Kuva saattaa olla Tuottajain Maidon Piimäjuhlilta. Pukkilan Mieskuoro oli vakioesiintyjä sekä Pukkilassa että Askolassa ja Myrskylässä järjestetyillä Piimäjuhlilla. Käsinkirjoitetut sivut ovat kuoronjohtaja Väinö Hynnisen pitämästä päiväkirjasta, jossa kerrotaan piimäjuhlista, rovasti W.A.Urhosen läksiäisjuhlasta, vappuvisiitistä vanhainkodille sekä esiintymisestä sankarivainajien muistojuhlassa. Urhosta koskeva merkintä on päivätty 29. huhtikuuta 1962. Hynninen kirjoittaa: "Rovasti W.A. Urhosen läksiäisjuhla Kirkonkylän koululla. Yleisöä valtavasti. Kuoromme esiintyi myös juhlassa (vaikkakin asiasta käytiin aikoinaan kiistelyä puolesta ja vastaan). Lauloimme seuraavat laulut: 1. Kotimaani ompi Suomi 2. Lehmus 3. Virsi 163 (sama sovitus kuin Häävirressä). Mukana tilaisuudessa oli suurin osa kuntalaisia."
publisher: Pukkilan kunnankirjasto
format: Kuva/JPEG
language: fi

Mieskuoro Aulis Sallisen komennossa
subject: kuorot
subject: mieskuorot
subject: kuorolaulu
subject: musiikki
description: Ensimmäinen kuva esittää vastaperustettua Pukkilan Mieskuoroa, jonka kuoronjohtajana toimi Savijoen koululle opettajaksi tullut Aulis Sallinen - mies, joka sittemmin on säveltänyt muun muassa oopperat Ratsumies. Punainen viiva ja Kuningas lähtee Ranskaan. Eturivi: Erkki Rantalainen (vas.), tunnistamatta, Toivo Synkkänen, Ilmari Siltala, Eino Lempälä, Niilo Salin, Esko Ryynälä, Einar Simolinna, Väinö Hynninen, Aulis Sallinen. Keskimmäinen rivi: Pekka Samola (vas.), tunnistamatta, Oiva Marttila, Voitto Suomela, Urho Marttila, Jaakko Hyväkkä. Takarivi: Kauko Anttila (vas.), Olli Anttila, Viljam Vuorio, Osmo Mikkola, Olavi Brusila, Pentti Lehtinen, Matti Karjalainen, Pentti Mela, Erkki Kaisla. Suurin osa näistä kuorolaisista on myös alempana olevassa ryhmäkuvassa. Mieskuoron toukokuussa 1957 pitämän kokouksen pöytäkirjan kuudennessä pykälässä todetaan: "Kuoron johtaja opp. Aulis Sallisen siirtyessä pois paikkakunnalta esitti Synkkänen ja Simolinna kuoron puolesta kiitokset Synkkäsen ojentaessa muistolahjan kuorolaisten puolesta opp. Sallisen vastatessa kiitokset kuorolle."
publisher: Pukkilan kunnankirjasto
format: Kuva/JPEG
language: fi

Konserttiyleisöä
subject: kuorot
subject: mieskuorot
subject: kuorolaulu
subject: musiikki
description: Yleisökuva on otettu Pukkilan Mieskuoron konsertissa Savijoen seurantalolla. Tilaisuudessa piti puheen kuoron puheenjohtaja Toivo Synkkänen, joka kiitti mieskuorolle lahjoitetusta pianosta. Synkkänen joutui monta kertaa toistamaan puheensa kohtaa ”niin tämä piano…niin tämä piano..." etsiessään samalla taskuistaan muistilappua. Lopulta lappu löytyi ja puhe jatkui sujuvasti. Eturivissä istuu Aulis Sallinen (oik.) ja Sylvi Seppälä (2. vas.). Kolmannella rivillä istuu Eila Anttila (oik.), opettaja Raita Hynninen (5. oik.), keittäjä Virpi Saloranta (6. oik.) ja emäntä Elina Karjalainen. Neljännessä rivissä on Väinö Konkonen (oik.), Anneli Ahola (4. oik.), Pirkko Lehtinen (Clewer) (5. oik.), Kaija Lehtinen (Tommila) (6. oik.) ja Olle Kotilainen (7. oik.). Viidennessä rivissä ovat Olli Kallio (1. oik.) ja Olavi Kivistö (3. oik.). Kuvan takaosassa oikealla on Paavo Seppälä (kolmanneksi viimeinen rivi). Kuvan vasemmassa reunassa on opettaja Mirjami Mela (2. rivi, silmälasipäisen naisen oikealla puolella) ja kunnansihteeri Kerttu Nurminen (4. rivi). Kuva on 1950-luvun loppupuolelta.
publisher: Pukkilan kunnankirjasto
format: Kuva/JPEG
language: fi

Kuorolaulua Kirkonkylän koululla
subject: kuorot
subject: mieskuorot
subject: kuorolaulu
subject: musiikki
description: Kirkonkylän koululla otettu kuva. Kuoronjohtaja Väinö Hynninen antaa juuri kuorolle aloitusääniä ääniraudalla. Kuvassa ovat eturivissä Jaakko Mäkelä (1. oik.), Matti Karjalainen (Mäkelän takana), Eino Lempälä, Ilmari Siltala, tunnistamatta, Seppo Perttilä ja Elmeri Eskola (Perttilän takana). Vasemmalla kolmannessa rivissä ovat Pekka Saloranta ja Osmo Mikkola (2. vas.).
publisher: Pukkilan kunnankirjasto
format: Kuva/JPEG
language: fi

Kuoronjohtaja Väinö Hynninen
subject: kuorot
subject: mieskuorot
subject: kuorolaulu
subject: musiikki
description: Kirkonkylän koulun opettaja Väinö Hynninen toimi Pukkilan Mieskuoron kuoronjohtajana yhtäjaksoisesti 25 vuotta (vuodesta 1957 vuoteen 1982). Hänet palkittiin ansioistaan Mieskuoroliiton kultaisella ansiomerkillä ja Sulasolin Päijät-Hämeen viirillä. Mieskuorolaiset kiittelevät Hynnistä leppoisaksi johtajaksi. Hänen tavaramerkkejään olivat tasainen luonne ja kannustava ote: kuoronjohtajalla ei ollut tapana korottaa ääntään saati moittia laulajia. Hynninen astui suuriin saappaisiin - kuoron perustamiskeväänä 1957 laulunjohtajana toimi hetken aikaa tuleva oopperasäveltäjä, Savijoen koulun opettajana ollut Aulis Sallinen - ja täytti ne mallikkaasti. Hynnisen jälkeen kuoronjohtajaksi valittiin kanttori Kalevi Aalto, joka hoiti tehtävää pari vuotta. Kuoron viimeisinä toimintavuosina sitä johti useissa tilaisuuksissa opettaja Arvo Räsänen. Kuoronjohtajan vaihtumisesta kertova juttu on julkaistu Pitäjäsanomat-lehdessä (nykyisin Orimattilan Sanomat) vuonna 1993. Kuvassa, jossa ollaan kahvitauolla, Hynnisen (toinen vas.) keskustelukumppaneina ovat Tauno Viertola (vas.), Olle Kotilainen ja Erkki Anttila. Kuvasarjan ensimmäinen kuva on Hynnisen kuoronjohtajakauden alkuvuosilta ja kuoroa esittävä kuva vuodelta 1978.
publisher: Pukkilan kunnankirjasto
format: Kuva/JPEG
language: fi

Mieskuoron vauhdikkaat harjoitukset
subject: kuorot
subject: mieskuorot
subject: kuorolaulu
subject: musiikki
description: Harjoituksissa otetussa kuvassa ovat etualalla Väinö Hynninen (vas.) ja Einar Simolinna.
publisher: Pukkilan kunnankirjasto
format: Kuva/JPEG
language: fi

25-vuotiskonsertti
subject: kuorot
subject: mieskuorot
subject: kuorolaulu
subject: musiikki
description: Pukkilan Mieskuoron 25-vuotisjuhlakonsertti järjestettiin 18. huhtikuuta 1982 Kirkonkylän koululla. Kuoroa johti Väinö Hynninen. Juhlakonsertissa esiintyivät (iso ryhmäkuva): Tapani Kaiku (eturivi vas.), Jorma Seppälä, Eino Lempälä, Teuvo Johansson, Tauno Viertola, Erkki Aaltonen, Heimo Tuiskunen, Elmeri Eskola (keskimmäinen rivi vas.), Erkki Rantalainen, Pekka Samola, Erkki Anttila, Olle Kotilainen, Reino Kerttula, Kauko Anttila (takarivi vas.), Arvo Räsänen, Olli Anttila, Olavi Brusila, Pentti Lehtinen, Jussi Hyypiä. Kuorolla oli yllä upouudet esiintymisasut. Seinälle on juhlan kunniaksi suurennettu kuva opettaja Pentti Melan suunnittelemasta seuran rintamerkistä. Melan käsialaa oli myös kuoron pöytästandaari. 25-vuotiskonsertissa kuultiin myös Jaakko Salosta, joka säesti hanurilla Iltatuulen viestin ja pukkilalaissyntyisen Keijo Aavikon säveltämän Muistojen ruusut. Reppurin laulun soolo-osuudesta vastasi Eino Lempälä.
publisher: Pukkilan kunnankirjasto
format: Kuva/JPEG
language: fi

Mieskuoron perustaminen
subject: kuorot
subject: mieskuorot
subject: kuorolaulu
description: Pukkilan Mieskuoron perustava kokous pidettiin maaliskuussa 1957. Ensimmäiseksi puheenjohtajaksi valittiin Toivo Synkkänen. Myöhemmin puheenjohtajina toimivat Esko Ryynälä, Olle Kotilainen ja Jorma Seppälä. Työkaudella 1957-1958 kuoron riveissä oli 26 laulajaa. Alkumetreillä, alkuvuonna 1957 kuoroa johti Savijoen koulun opettajana työskennellyt Aulis Sallinen, joka alunperin valmistui kansakoulunopettajaksi. Sallinen on niittänyt mainetta kansainvälisesti arvostettuna säveltäjänä, joka tunnetaan erityisesti oopperoistaan. Sallisen jälkeen kuoronjohtajina toimivat Väinö Hynninen (yhtäjaksoisesti 25 vuotta) ja Kalevi Aalto. Viimeisinä vuosina kuoroa johti myös Arvo Räsänen. Reilut 36 vuotta toiminut Pukkilan Mieskuoro merkittiin yhdistysrekisteriin toukokuussa 1957. Yhdistys lakkautettiin 1993.
publisher: Pukkilan kunnankirjasto
format: Kuva/JPEG
language: fi

20-vuotiskonsertti
subject: kuorot
subject: mieskuorot
subject: kuorolaulu
description: Pukkilan Mieskuoron 20-vuotisjuhlakonsertti pidettiin huhtikuussa 1977 Kirkonkylän koululla. Tilaisuus alkoi entisen kuoronjohtajan Aulis Sallisen säveltämällä ja Pukkilan Mieskuorolle omistamalla kappaleella Missa Aurorae. Juhlakonsertissa kuoroa johti Väinö Hynninen. Soolo-osuuksista vastasivat Arvo Räsänen (Oi muistako vielä sen virren) ja Eino Lempälä (Vallinkorvan laulu). Mustavalkoisista kuvista ensimmäisessä Olle Kotilainen ottaa vastaan onnitteluja Orimattilan Mieslaulajien edustajilta, joista on tunnistettu oikealla oleva Ilpo Järvinen. Toisessa kuvassa tervehdystä juhlivalle kuorolle ovat tuomassa Sulasolin edustajat. Heistä on tunnistettu oikealla seisova Kalevi Niemi. Kolmannessa kuvassa Olle Kotilaista ja Väinö Hynnistä kättelemässä kuoron edustajana Jorma Seppälä. Värikuvassa keskellä on kolme pöytästandaaria, joista keskimmäinen on Pentti Melan suunnittelema Pukkilan Mieskuoron viiri.
publisher: Pukkilan kunnankirjasto
format: Kuva/JPEG
language: fi

15-vuotiskonsertti
subject: kuorot
subject: mieskuorot
subject: kuorolaulu
description: Pukkilan Mieskuoron 15-vuotisjuhlakonsertti pidettiin huhtikuussa 1972. Paikalla oli myös Pitäjäsanomien (nykyisin Orimattilan Sanomat) toimittaja, jonka jutun kuoronjohtaja tallensi päiväkirjansa väliin. Lehti kirjoitti, että Kirkonkylän koululla järjestettyä juhlakonserttia "kuunteli pukkilalaiseen tapaan täysi salillinen yleisöä, jota oli saapunut myös naapurikunnista". Teksti jatkui: "Kuoron ohjelma käsitti laajan skaalan isänmaallisista lauluista kansanlauluihin ja elokuvasävelmiin, joten yksitoikkoisuuteen ei vaivuttu ja jokainen sai kuulla mieleistään. Pukkilan mieskuoroa johti opettaja Väinö Hynninen. Kaksi esitettyä kansanlaulua johti kuoron varajohtaja , maanviljelijä Olavi Brusila." Iltatuulen viestin säesti hanurilla entinen kuoron jäsen, Porvoon Mieslaulajien Tapio Saarikko.
publisher: Pukkilan kunnankirjasto
format: Kuva/JPEG
language: fi

10-vuotiskonsertti
subject: kuorot
subject: mieskuorot
subject: kuorolaulu
description: Pukkilan Mieskuoron 10-vuotisjuhlakonsertti pidettiin maaliskuussa 1967. Väinö Hynninen kirjoitti asiasta päiväkirjaansa, johon päätyi myös Uusimaassa ollut juttu. Konsertti alkoi kuoron ensimmäisen laulunjohtajan Aulis Sallisen Pukkilan Mieskuorolle säveltämällä kappaleella Missa Aurorae.
publisher: Pukkilan kunnankirjasto
format: Kuva/JPEG
language: fi

Keittokurssit Kanteleella
subject: ihmiset
subject: kurssit
subject: ruoanvalmistus
description: Kanteleella 1930-luvun puolivälissä järjestettyjen keittokurssien osanottajat kuvattiin Kanteleen Osuusmeijerin asuinrakennuksen edessä. Kuvassa ovat Elsa Jaakkola (eturivi vas.), Lahja Heittola, Elli Taipale, Liisi Heittola (Heikkilä), Irja Rusila (Jantunen), Anni Eskola (Takala), Kaarina Halkilahti (Rusila), Rose Seppälä (Nouveau), Tyyne Mattila (kurssin opettaja), Maija Uotila, Elli Siltala, Emmi Taipale, Aino Majander (Perttilä) (takarivi vas.), Hilkka Roine (Kaunonen), Elli Vappula (Maijala), Irma Haapala, Terttu Brusila, Sirkka Koskinen (Sapu), Kyllikki Rusila (Kittelä), Aili Roine (Koskela) ja Hilja Tanskanen, jonka keittiössä kurssi pidettiin.
publisher: Pukkilan kunnankirjasto
format: Kuva/JPEG
language: fi

Vappumatinea Savijoen seurantalolla
subject: kuorot
subject: mieskuorot
subject: kuorolaulu
description: Mieskuoro järjesti yhdessä kirkkokuoron ja Mallusjoen torvisoittokunnan kanssa vappumatinean Savijoen seurantalolla vapunpäivänä 1973. Kuoroa johtanut Väinö Hynninen taltio konsertin tunnelmat päiväkirjaansa 1.5.1973: "Tyydytyksellä oli todettava, että kirkkokuoro vihdoinkin uskaltautui "maalliselle" linjalle ja näin saimme kerran yhteisvoimin esiintyä muuallakin kuin kirkossa." Teksti jatkuu: "Ilmojen haltija oli kerrankin suosinut meitä ja yleisöä kertyi melko mukavasti, arviolta vähän yli 200. Mieskuoron osuudessa ei suurempia hassauksia; "Kai muistat" ja Piippulaulu olivat kansaan meneviä. Yleisvaikutelma hyvä, kaikki laulajat mukana ja erikoinen kiitos vielä Tapio Saarikolle, joka Porvoosta asti lupautui taas kerran meitä säestämään." Mieskuoron säestäjänä toimi porvoolainen Tapio Saarikko, joka myös lauloi jonkin aikaa Pukkilan kuorossa. Mieskuoron vappuperinteisiin kuuluivat vierailut Pukkilan vanhainkodille, jossa asukkaat odottivat laulajia innolla. Vakiokuvioihin siellä kuuluivat muun muassa Ida Uotilan kiitospuhe ja pullakahvit. Muutaman kerran mieskuorolaiset esiintyivät vapun kunniaksi myös kunnantalon portailla.
publisher: Pukkilan kunnankirjasto
format: Kuva/JPEG
language: fi

Mieskuoro reissussa
subject: kuorot
subject: mieskuorot
subject: kuorolaulu
description: Kuvia ja muita muistoja Pukkilan Mieskuoron tekemiltä retkiltä.
publisher: Pukkilan kunnankirjasto
format: Kuva/JPEG
language: fi

Mieskuoron toiminnan päättyminen
subject: kuorot
subject: mieskuorot
subject: kuorolaulu
description: Pöytäkirja kesäkuussa 1993 pidetystä kokouksesta, jossa päätettiin kuoron virallisen toiminnan lopettamisesta. Kuoron nimiin jäi vain piano, jonka säilytyspaikaksi tuli nuorisoseurantalo Toimela. Kuoron historian viimeiseksi jääneen pöytäkirjan allekirjoittaneet kuorolaiset ovat Erkki Anttila, Pekka Samola, Heimo Tuiskunen, Erkki Rantalainen, Eino Lempälä, Olli Anttila, Väinö Hynninen, Jorma Seppälä, Pentti Lehtinen ja Toivo Synkkänen.
publisher: Pukkilan kunnankirjasto
format: Kuva/JPEG
language: fi

Mieskuoro juhlatunnelmissa
subject: kuorot
subject: mieskuorot
subject: kuorolaulu
subject: juhlat
description: Mieskuorolaiset toivat laulutervehdyksen kuoron jäsenen Tapani Kaikun 50-vuotisjuhliin.
publisher: Pukkilan kunnankirjasto
format: Kuva/JPEG
language: fi

Väinö Hynnisen 50-vuotisjuhlat
subject: kuorot
subject: mieskuorot
subject: kuorolaulu
subject: Hynninen, Väinö
description: Kuva on otettu Väinö Hynnisen 50-vuotisjuhlissa vuonna 1983. Onnittelukäynnillä olevaa Pukkilan Mieskuoroa johtaa opettaja Arvo Räsänen. Hynniselle luovutettiin Mieskuoroliiton myöntämä kultainen ansiomerkki ja Sulasolin Päijät-Hämeen piirin viiri. Merkin ja viirin luovuttivat Jorma Seppälä ja Elmeri Eskola. Kuoron perinteisiin kuului laulaa kuorolaisten merkkipäivillä ja muissa perhejuhlissa.
publisher: Pukkilan kunnankirjasto
format: Kuva/JPEG
language: fi

Missa Aurorae
subject: nuottijulkaisut
subject: musiikki
subject: mieskuorot
subject: Sallinen, Aulis
description: Kuoron ensimmäisenä laulunjohtajana toiminut Aulis Sallinen omisti lokakuussa 1959 Pukkilan Mieskuorolle teoksensa Missa Aurorae. Sitä esitettiin muun muassa kuoron juhlakonserteissa. Missa Aurorae on latinaa ja tarkoittaa suomennettuna aamuruskon messua. Kappaleen voi siten nimetä Aamumessuksi.
publisher: Pukkilan kunnankirjasto
format: Kuva/JPEG
language: fi

Muistojen ruusut
subject: nuottijulkaisut
subject: musiikki
subject: mieskuorot
subject: Aavikko, Keijo
description: Pukkilasta kotoisin ollut Keijo Aavikko luovutti marraskuussa 1980 Pukkilan Mieskuorolle oikeudet sävellyksensä ja sanoituksensa Muistojen ruusut esityskorvauksiin.
publisher: Pukkilan kunnankirjasto
format: Kuva/JPEG
language: fi

Nuorisoseuran torvisoittokunnan säännöt
subject: puhallinorkesterit
subject: säännöt
subject: orkesterit
description: Pukkilan Mieskuoron arkistomateriaalin välistä löytyneet Pukkilan Nuorisoseuran Torvisoittokunnan säännöt. Pukkilaan oli jo vuonna 1891 perustettu torvisoittokunta, jonka toiminta kuitenkin loppui 1800-luvun lopulla. Vuonna 1905 Pukkilan Nuorisoseura päätti elvyttää soittokunnan. Se nimettiin Pukkilan nuorisoseuran torvisoittokunnaksi. Soittokuntaa johti ainakin kanttori J.V. Marttinen. 1930-luvulla toiminta hiljeni, kunnes Pukkilan kanttoriksi tullut Reino Hovilainen herätti sen uudelleen henkiin. Soittokunnan toimintaan tulivat mukaan myös Orimattilan Mallusjoen torvisoittokunnan soittajat.
publisher: Pukkilan kunnankirjasto
format: Kuva/JPEG
language: fi

Pukkilan Mieskuoron ohjelmalehtisiä
subject: mainokset
subject: kutsukortit
subject: käsiohjelmat
subject: mieskuorot
description: Pukkilan Mieskuoron järjestämien tilaisuuksien käsiohjelmia. Kuoron kuva on vuodelta 1980. Kuvassa ovat Tapani Kaiku (eturivi vas.), tunnistamatta, Jorma Seppälä, Eino Lempälä, tunnistamatta, Heimo Tuiskunen. Takarivissä ovat Kauko Anttila (vas.), Arvo Räsänen, Johannes Hyypiä. Kuoroa johtaa Väinö Hynninen. Mäntsälän, Orimattilan ja Pukkilan mieskuorojen yhteiskonsertti järjestettiin vuonna 1961.
publisher: Pukkilan kunnankirjasto
format: Kuva/JPEG
language: fi

Puumalan mökillä
subject: retket
subject: kuorot
subject: mieskuorot
description: Heinäkuussa 1965 mieskuoro teki kaksipäiväisen retken Lappeenrantaan, Imatralle sekä Puumalaan, jossa retkeläiset vierailivat Raita ja Väinö Hynnisen mökillä. Isännän päiväkirja (kuvassa) kertoo: "Yövyttiin allekirjoittaneen rantamökillä, saunottiin ja hieman laulettiinkin, vaikka I tenori olikin vähälukuisesti paikalla." Kuorolaisten ryhmäkuvassa Elmeri Eskola (vas.), Seppo Perttilä, Erkki Rantalainen, Jorma Seppälä, Ilmari Siltala, Niilo Salin ja Väinö Hynninen. Toisessa ryhmäkuvassa ovat lisäksi muun muassa Sirkka Lehtinen (edessä vas.), Aino Kotilainen (kolmas vas.) ja Raita Hynninen (oik.). Hynnisen pojista Antti on vasemmalla ja Pekka oikealla. Mieskuorolaiset puhuvat ryhmästään veljesporukkana, jonka vuosien mittaan tekemiä yhteisiä reissuja, kuoroharjoituksia ja esiintymisiä muistellaan yhä haikeudella.
publisher: Pukkilan kunnankirjasto
format: Kuva/JPEG
language: fi

Ruumisvaunut
subject: hautajaiset
subject: vaunut
subject: artikkelit
description: Ensimmäinen hevosvetoisia Pukkilan seurakunnan ruumisvaunuja esittävä kuva on toukokuulta 1939, jolloin kärryjä käytettiin ilmeisesti viimeisen kerran. Lavalla on Kaarlo Laakson arkku. Saattue on kuvassa nykyisen Keskustien ja Veteraanitien risteyksen tienoilla. Värikuva on otettu lokakuussa 2004 järjestetyn piispantarkastuksen yhteydessä. Vaunujen kuskipukille nousi silloin myös piispa Eero Huovinen. Jenni Mäntysen restauroimat tammipuiset vaunut esiteltiin piispantarkastuksen yhteydessä ensimmäiset kerran seurakuntalaisille. Pukkilan ruumiskärryt on tehty 1800-luvun ja 1900-luvun taitteessa helsinkiläisessä Carl Spennerzin vaunuverstaassa. Ruumiskärryistä kertovista lehtijutuista ensimmäinen on vuodelta 1996 ja toinen vuodelta 2004. Jälkimmäisessä tekstissä on muun muassa ruumisvaunujen restauroijan haastattelua. Jutut on julkaistu Orimattilan Sanomissa ja ne on kirjoittanut Virpi Kallio. (klikkaa kuvakkeita, jotta voit lukea jutut)
creator: Kallio, Virpi
publisher: Pukkilan kunnankirjasto
format: Teksti/PDF
format: Kuva/JPEG
language: fi

Pukkilan vanhainkoti
subject: vanhainkodit
subject: rakennukset
description: Pukkilan entinen vanhainkoti. Kunnalliskoti valmistui vuonna 1955. Siinä oli alunperin tilat 19 asukasta varten. Lisäksi talossa oli henkilökunnan asuntoja. Oheinen kuva on vuodelta 1983.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Savijoen kirjaston kirjahankinnat 1901-1926
subject: kirjastot
subject: kirjat
description: Luettelo Pukkilan Savijoen piirikirjastoon hankituista kirjoista vuosina 1901-1926
publisher: Pukkilan kunnankirjasto
format: Kuva/JPEG
language: fi

Ohjesääntö Pukkilan Lainakirjastolle
subject: kirjastot
subject: kirjat
description: Pukkilan Lainakirjaston ohjesääntö, jossa muun muassa sanotaan (kolmas pykälä): "Samalle henkilölle annetaan yksi teos kerrassaan paitsi poikkeus tiloissa kun kirjastonhoitaja tarpeelliseksi näkee pitkän matkan y.m. tähten lainata useamman mutta ei kumminkaan yli kolmen kappaleen." Ohjesäännöstä ei käy ilmi, koska se on laadittu.
publisher: Pukkilan kunnankirjasto
format: Kuva/JPEG
language: fi

Kirjastolaitoksen säännöt 1936
subject: kirjastot
subject: säännöt
description: Pukkilan kunnan kirjastolaitoksen säännöt, jotka on vahvistettu kunnanvaltuuston kokouksessa joulukuussa 1936. Säännöissä todetaan muun muassa, että "kantakirjaston hoitajan tulee pyrkiä herättämään harrastusta kirjaston käyttöön ja itseopiskeluun kirjastojen avulla".
publisher: Pukkilan kunnankirjasto
format: Kuva/JPEG
language: fi

Toimintakertomus vuodelta 1930
subject: kirjastot
subject: toimintakertomukset
description: Pukkilan kunnankirjaston toimintakertomus vuodelta 1936. Johtokuntaan kuuluivat kansakouluopettaja J.G. Vuorela, kirkkoherra T.E. Aaltio, opettajatar Tellervo Tenhola ja kutojatar Impi Laine. Kirjasto toimi tulloin Karilan talon salissa. Kirjastonhoitajana oli leipuri Selma Karila. Kirjastossa oli vuoden alussa 267 nidettä ja uusia kirjoja hankittiin peräti 121 kappaletta. Kirjastoa käytti vuoden 1930 aikana 78 henkilöä. Heitä palvelitiin tiistaisin ja perjantaisin kello 18-20. Kantakirjaston lisäksi Pukkilassa oli kolme itsenäisesti toimivaa kyläkirjastoa, Kanteleen, Savijoen ja Torpin kirjastot.
publisher: Pukkilan kunnankirjasto
format: Kuva/JPEG
language: fi

Pukkilan kunnankirjaston toimipaikat
subject: rakennukset
subject: kirjastot
description: Ennen omien toimitilojen hankkimista Pukkilan kirjasto toimi ainakin suntio Emanuel Soinin talossa, suntio Väinö Karilan talossa ja Bäskmannin talossa. Karilan talon salin kunta vuokrasi vuonna 1929 kirjastokäyttöön. Kirjastoa hoiti Selma Karila, joka piti puolisonsa kanssa sekä leipomo-kahvilaa että kirjakauppaa. Karilan kaupan kautta kunta hankki yli puolet kirjaston kirjoista. 1960-luvulla kirjasto toimi jonkin aikaa Bäckmannin talossa, kunnes kirjasto vuonna 1965 muutti valmistuneelle uudelle kunnantalolle. Nykyisiin tiloihinsa Kiinteistöosakeyhtiö Säästösuvantoon kirjasto siirtyi keväällä 1992. Karilan talo näkyy ilmakuvassa (ilmakuvan tekijä eli valokuvaaja ei ole tiedossa) vasemmassa reunassa nykyisen Keskustien varrella. Vaaleista taloista oikeanpuoleinen on Karilan talo. Oikealla näkyvät meijerin rakennukset. Toinen kuva esittää niin sanottua Bäckmannin taloa Naarkoskella. Vuonna 1965 kirjasto muutti vastavalmistuneelle kunnantalolle (kolmas kuva). Virastotalossa sillä oli käytössään noin 80 neliötä. Vuonna 1992 kirjasto siirtyi tien toiselle puolelle, Porvoonjoen rannalle rakennettuun Kiinteistöosakeayhtiö Säästösuvantooon, jonka yläkerrassa oli Säästöpankin konttori. Nykyisin Tietotalon tunnetusta rakennuksesta kirjasto sai käyttöönsä kolme kertaa aiempaa suuremmat tilat. Alimmassa kuvassa kirjaston talo näkyy oikealla. Sen vieressä on vanha Pukkilan Säästöpankin talo ja äärimmäisenä vasemmalla entinen meijerikiinteistö.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Sulasolin kirkkokonsertissa
subject: kuorot
subject: mieskuorot
subject: kuorolaulu
description: Kuoronjohtaja Väinö Hynnisen päiväkirjamerkinnät ovat vuosilta 1961 ja 1962. Pukkilalaiset osallistuivat Sulasolin (Suomen Laulajain ja Soittajain Liitto ry) kirkkokonsertteihin.
publisher: Pukkilan kunnankirjasto
format: Kuva/JPEG
language: fi

Pukkila-Seuran vieraana
subject: kuorot
subject: mieskuorot
subject: retket
description: Mieskuoro kävi laulamassa Helsingissä Pukkila-Seuran tilaisuudessa. Tunnelmat tallensi päiväkirjaansa kuoronjohtaja Väinö Hynninen.
publisher: Pukkilan kunnankirjasto
format: Kuva/JPEG
language: fi

Sotaveteraanimarssi
subject: nuottijulkaisut
subject: musiikki
description: Mieskuorossa laulaneen Olavi Brusilan säveltämä Sotaveteraanimarssi.
publisher: Pukkilan kunnankirjasto
format: Kuva/JPEG
language: fi

Kirjastoiltamat
subject: ilmoitukset
subject: mainokset
description: Porvoolaisessa sanomalehti Uusimaassa julkaistu mainos Pukkilan lainakirjaston hyväksi toimeenpantavista iltamista. Ilmoituksen julkaisuajankohta ei ole tiedossa. Pukkilan kunnallisen lainakirjaston perustamisen takana oli ensimmäiseksi kiertokoulunopettajaksi Pukkilaan vuonna 1871 valittu Johan Packlén. Packlén sai valtuutuksen hankkia kiertokoulun tarpeisiin kirjakokoelman, jota voidaan pitää sekä Pukkilan kunnallisen kirjaston että varsinkin kyläkirjastojen alkulähteenä. Pukkilassa oli jonkinlainen lainakirjakokoelma jo ennen kirjaston varsinaista perustamista. Siitä kertoo lainakirjaston johtokunnan vuonna 1893 pitämän kokouksen maininta "tarkastettiin ja järjestettiin kirjastossa ennestään löytyvät kelpokuntoiset kirjat". Kirjakokoelman säilytyspaikasta ei ole tietoa. Pukkilan yleinen lainakirjasto perustettiin Johan Packlénin aloitteesta. Hän toimi kuntakokouksen (nyk. kunnanvaltuusto) puheenjohtajana vuosina 1885-1892. Kirjastoa hallinnoi johtokunta, joka sai alkuvuonna 1892 tehtäväkseen varojen keräämisen lainakirjojen hankintaan. Myös kyliin, Savijoelle, Torppiin ja Kanteleelle perustettiin omat piiri- ja kyläkirjastot.
publisher: Pukkilan kunnankirjasto
format: Kuva/JPEG
language: fi

Toimintakertomus vuodelta 1960
subject: toimintakertomukset
subject: kuorot
subject: mieskuorot
description: Pukkilan Mieskuoron sihteerin Pentti Melan laatima toimintakertomus vuodelta 1960. Huomaa myös sitä ennen oleva sivu: tuon kokouksen aiheena on ollut torvisoittokunnan puhaltimien sijoituspaikka.
publisher: Pukkilan kunnankirjasto
format: Kuva/JPEG
language: fi

Mieskuoron merkki
subject: merkit
subject: rintamerkit
subject: leimat
subject: mieskuorot
description: Kirkonkylän koululla opettajana toiminut kuorolainen Pentti Mela suunnitteli Pukkilan Mieskuorolle merkin, johon on kuvattu muun muassa nuottiavaimen kuva. Tunnuksesta valmistettiin muun muassa rintamerkkejä ja leimasin. Kuoron nimikkomerkkiä hyödynnettiin myös koristeena juhlakonserteissa. Mieskuoron toiminta päättyi vuonna 1993. Viimeisessä pöytäkirjassa todetaan muun muassa: "Kuoron merkkejä on jäljellä 2 kpl, ne jätetään arkistoon". Merkin lisäksi Pentti Mela suunnitteli Mieskuorolle viirin.
publisher: Pukkilan kunnankirjasto
format: Kuva/JPEG
language: fi

Kuva museon navetasta
subject: museot
subject: kotiseutumuseot
subject: navetat
description: Kuva museon navetasta. Oikealla maitosiivilä, jonka edessä ovat lehmänkellot. Keskellä maitotonkka, jossa on sekoitusmäntä. Vasemmalla: kermakannu.
creator: Mäkelä, Pertti
publisher: Pukkilan kotiseutumuseo
format: Kuva/JPEG
language: fi

Leluvitriini
subject: museot
subject: kotiseutumuseot
subject: leikkikalut
description: Lapsuusmuistoja kotiseutumuseossa. Vitriinissä on kaksi leikkikaluina käytettyä matkalaukkua, puusta valmistettu hyrrä, kuvapalikat, muistokirja 1930-luvulta, rihvelitaulu, joka on valmistettu ajanjaksolla 1890–1910, sekä lelu, jonka narusta vedettäessä kanat nokkivat laudalla olevia jyviä.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Silitysrautoja ja villanauhaa
subject: museot
subject: kotiseutumuseot
subject: käsityöt
subject: museoesineet
subject: silitysraudat
description: Vitriinissä on muun muassa kaksi valurautaista, liedellä kuumennettavaa silitysrautaa sekä nauhapirta, joka on valmistettu yhdestä puusta ja maalattu tummaksi. Työvälineessä on 22 lovea ja 23 reiällistä pystypuuta. Kahvalaudassa on ripustusreikä. Pirrassa on puna-musta-harmaa villanauha. Sukkulassa on mustaa villalankaa kuteeksi. Oikealla on kaulauslauta, joka on petsattu ruskeaksi. Laudassa on vuosiluku 1773. Vasemmalla on kaulauslauta ja kaulaustukki. Kaulauslaudassa on vuosiluku 1753. Kuvassa on myös viisi sukkulaa, lankapuolia, puupingotin ja rullatikku.
creator: Mäkelä, Pertti
publisher: Pukkilan kunnankirjasto
format: Kuva/JPEG
language: fi

Kivikirveitä
subject: museot
subject: kotiseutumuseot
subject: kivikausi
subject: kirveet
subject: museoesineet
description: Vitriinissä oikealla: kivikirves, jossa on reikä keskellä vartta varten. Vasemmalla kivikirves, joka on löydetty Pukkilan Naarkoskelta 28.4.1990. Reikäkivi on luovutettu Pukkilan kotiseutumuseolle 5.8.1996.
creator: Mäkelä, Pertti
publisher: Pukkilan kotiseutumuseo
format: Kuva/JPEG
language: fi

Häät Taka-Hautalassa
subject: häät
subject: vihkiparit
subject: morsiamet
subject: sulhaset
description: Hilari Hautalan ja Mandi Sävelkorven häät Taka-Hautalassa Naarkoskella vuonna 1908. Nuorenparin vihki Pukkilan kirkkoherra Iivari Wallenius (kuvassa morsiamen ja sulhasen välissä). Edessä vasemmalla torvi sylissä istuu kanttori J.V. Marttinen.
publisher: Pukkilan kunnankirjasto
format: Kuva/JPEG
language: fi

Kappoja
subject: museot
subject: kotiseutumuseot
subject: museoesineet
subject: puuesineet
description: Pukkilan kotiseutumuseon vitriinissä on muun muassa kruunattu mitta, jossa on vuosiluku 1892. Kulmat on vahvistettu metallilla. Kapassa on kädensijat ja sen vetoisuus on 20 litraa. Kapassa ja kapan takana on jyvälapio. Toisessa kruunatussa kapassa a on vuosiluku 1899. Kulmat on vahvistettu metallilla ja vetoisuus on yksi litra. Vitriinissä on myös kruunaamaton mitta. Seulan laidat on taivutettu puusta, pohja on päreristikkoa. Vitriinin hyllyllä on kuppaussarvia ja iskurautoja eli suonirautoja. Iskuraudalla on tehty ihoon pieniä haavoja, joiden päälle on laitettu sarvet, joilla on imetty verta haavoista. Hyllyllä ovat myös nuken kenkien lestit sekä rukkasen kaavain. Takana oleviin räätälin saksiin on kaiverrettu vuosiluku 1753. Vitriinissä lisäksi Gebhard Vuorelan työvälineenään käyttämät profiilimalli, johon on kaiverrettu vuosiluku 1782, höylä ja hierinlauta. Höylän, johon on kaiverrettu kirjain A, toinen puoli on profiloitu. Höylässä on myös uraviivoja vaakasuoraan. Muuta esineistöä: kaavinrauta eli jämsi, punttihöylä, johon on yhdistetty ruuvipuristin puumuttereineen, vasara ja kaksi tuohirasiaa, joista toisessa on nauloja, puukaira, reikäpora, johon on kaiverrettu vuosiluku 1827 ja kädensijaan toiselle puolelle risti ja simsihöylä, jonka terä ja pohja on profiloitu.
creator: Mäkelä, Pertti
publisher: Pukkilan kunnankirjasto
language: fi

Pukkilan kirjaston taidekokoelma
subject: taideteokset
subject: taide
subject: julkinen taide
description: Pukkilan kunnankirjaston taidekokoelmaan kuuluvat Anna-Maria Osipowin, Hannu Rönkkösen, Juho Karjalaisen ja Väinö Komun teokset. Kuvanveistäjä Anna-Maria Osipowin (s. 1935) keramiikkaveistos on sijoitettu kirjastosalin erkkeriin. Kunta hankki Galleria Koivulinnassa heinäkuussa 2002 esillä olleen Lukevan tytön Onni Nurmen säätiön myöntämällä avustuksella. Lastenosastolla on taidegraafikko, kuvataiteilija Juho Karjalaisen (s. 1947) työ sekä kuvanveistäjä Väinö Komun (1928-2013) pienikokoinen punasaviveistos. Kirjasto sai ne uusien toimitilojen vihkiäislahjana vuonna 1992. Komun veistoksen Lukeva poika lahjoitti kulttuurilautakunta ja Karjalaisen grafiikanlehden Pukkilan Säästöpankki. Pukkilalaisen taidemaalarin Hannu Rönkkösen (s.1950) vuodelta 1979 oleva öljyvärimaalaus Kitaristi on sijoitettu kotiseutukokoelman viereen. Teoksen on lahjoittanut kirjastolle Yrjö Siltala. Valokuvat teoksista ottanut Virpi Kallio.
creator: Kallio, Virpi
publisher: Pukkilan kunnankirjasto
format: Kuva/JPEG
language: fi

Lukusalin ilves
subject: ilves
subject: eläinten täyttäminen
description: Pukkilan Erämiehet lahjoitti 1990-luvun alkupuolella kirjastolle täytetyn ilveksen. Pukkilalaisen metsämiehen, Arkadi Schuravleffin Syvänojalla ampuma ja taiteilija Hannu Rönkkösen konservoima ilves on sijoitettu lukusalissa olevaan vitriiniin. Vitriinin tekijä on pukkilalainen Raimo Liikanen.
creator: Kallio, Virpi
publisher: Pukkilan kunnankirjasto
format: Kuva/JPEG
language: fi

Mäntsälän, Orimattilan ja Pukkilan kuorojen yhteiskonsertti
subject: kuorot
subject: mieskuorot
subject: konsertit
description: Mäntsälän, Orimattilan ja Pukkilan Mieskuorot järjestivät maaliskuussa 1961 yhteiskonsertin nuorisoseurantalo Toimelassa Pukkilassa. Kuoronjohtaja Väinö Hynninen tallensi Pukkilan kuoron kokoonpanon päiväkirjaansa.
publisher: Pukkilan kunnankirjasto
format: Kuva/JPEG
language: fi

Kanteleen Mieskuoro
subject: kuorot
subject: mieskuorot
subject: nuorisoseurat
subject: Pukkila -- Kantele
subject: kuoromusiikki
description: Tellervo Tenholan johtama Kanteleen Nuorisoseuran mieskuoro. Kuvassa Erkki Rousi (vas.), Vietti Heittola, Väinö Nurminen, Eino Lempälä, Reino Nieminen, Ilmari Siltala, Olavi Brusila, Elmeri Eskola, Lauri Tenhola, Tellervo Tenhola ja Mauno Heikkilä. Vuodesta 1925 toimineen nuorisoseuran sekakuoron rinnalle perustettiin vuonna 1937 mieskuoro. Kuorotoiminta jatkui 1960-luvun taitteeseen saakka. Kuoronjohtaja Tellervo Tenholan (1900-1994) valokuva on vuodelta 1984. Maalaus esittää Lauri Tenholaa (1895-1981), joka teki puolisonsa tapaan pitkän päivätyön Kanteleen Nuorisoseuran (nyk. Kanteleen Nuutit) eri harrastuspiireissä. Kolmannessa kuvassa Tellervo Tenholan kanssa muistojen albumia selailevat Yrjö Siltala (vas.) ja Timo Tenhola. 1980-luvun kuvat on ottanut Virpi Kallio.
publisher: Pukkilan kunnankirjasto
format: Kuva/JPEG
language: fi